rejauldu/bengali-wikipedia huggingface dataset:
স্যার জন প্যাক্সটন নরম্যান (২১ অক্টোবর ১৮১৯ - ২১ সেপ্টেম্বর ১৮৭১) ছিলেন একজন ইংরেজ আইনজ্ঞ যিনি কলকাতা হাইকোর্টের ভারপ্রাপ্ত প্রধান বিচারপতি ছিলেন। ১৮৭১ সালে তাকে হত্যা করা হয়। তিনি ১৮৭১ সালে কলকাতা আলিয়া মাদ্রাসার প্রথম স্থানীয় কমিটির সভাপতি নির্বাচিত হয়েছিলেন।   কর্মজীবন  প্যাক্সটন নরম্যান ১৮১৯ সালে জন্মগ্রহণ করেন; তার বাবা জন নরম্যান ছিলেন সমারসেটের একজন ব্যাংকার। তিনি অক্সফোর্ডের এক্সেটার গ্রামার স্কুল এবং এক্সেটার কলেজে শিক্ষিত হয়েছিলেন এবং তারপরে একজন বিশেষ আবেদনকারী হিসাবে অনুশীলন করেছিলেন। ১৮৬২ সালে তাকে অভ্যন্তরীণ মন্দিরের বারে ডাকা হয়। ব্রিটিশ ভারতে তিনি ১৮৭১ সাল পর্যন্ত ফোর্ট উইলিয়ামের সুপ্রিম কোর্টের বিচারিক আদালতে অফ বিচারক হিসেবে কাজ করেন।স্যার নরম্যান ১৮৭০ সালে কলকাতা হাইকোর্টের ভারপ্রাপ্ত প্রধান বিচারপতি হিসেবে নিযুক্ত হন।  প্যাক্সটন নরম্যান ভারী বাক্য আরোপের জন্য বিপ্লবী মুসলমানদের মধ্যে অ-আস্থাভাজন ছিলেন। ব্রিটিশরা এই বিদ্রোহী মুসলমানদের ওয়াহাবি বলে চিহ্নিত করতেন।  নরম্যান অনেক আইনী গ্রন্থ এবং গবেষণাপত্রের লেখক ছিলেন এবং কলকাতা বিশ্ববিদ্যালয়ে আইন অনুষদের সভাপতি হিসেবে সক্রিয় অংশ নিয়েছিলেন।   মৃত্যু  ১৮৭১ সালে, নরম্যান যখন কলকাতা টাউন হলের সিঁড়ি দিয়ে নামছিলেন, তখন একজন ভারতীয় বিপ্লবী আবদুল্লাহ তাকে আক্রমণ করে এবং তাকে ছুরিকাঘাতে হত্যা করে। তিনি ১৮৭১ সালের ২১ সেপ্টেম্বর মারা যান। স্যার প্যাক্সটন নরম্যানকে কলকাতার সেন্ট পলস ক্যাথেড্রালে সমাহিত করা হয়।   তথ্যসূত্র   বিষয়শ্রেণী:ভারতে খুন হওয়া ব্যক্তি বিষয়শ্রেণী:ইংরেজ বিচারক বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:নাইটস ব্যাচেলর বিষয়শ্রেণী:১৮৭১-এ মৃত্যু বিষয়শ্রেণী:১৮১৯-এ জন্ম বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:ইংরেজ ব্যারিস্টার বিষয়শ্রেণী:১৯শ শতাব্দীতে গুপ্তহত্যার শিকার ব্যক্তি বিষয়শ্রেণী:পশ্চিমবঙ্গে খুন হওয়া ব্যক্তি
ডান|থাম্ব|বেগুনি আঙুরের থোকা আঙুর, আঙ্গুর বা দ্রাক্ষা (Vitis vinifera) হলো এক প্রকারের ফল যা লতা জাতীয় দ্রাক্ষালতা গাছে ফলে থাকে। দ্রাক্ষালতা গাছটি Vitaceae পরিবারের অন্তর্গত। ৬ হতে ৩০০টি পর্যন্ত আঙুর এক সাথে একই থোকায় ধরে থাকে। এর রঙ কালো, নীল, সোনালী, সবুজ, বেগুনি-লাল, বা সাদা হতে পারে। পাকা আঙুর সরাসরি খাওয়া হয়, বা এটি দিয়ে রস, জেলি, মদ, বা আঙুর-বীজের তেল তৈরি করা হয়।  আঙুরকে শুকিয়ে কিসমিস তৈরি করা হয়। বন্য আঙুরলতা অনেক ক্ষেত্রে পরগাছা হিসাবে অন্য গাছকে গ্রাস করে ফেলে।  স্বল্প পরিসরে আঙ্গুর চাষের জন্য বাড়তি জায়গার প্রয়োজন হয় না। বসতবাড়ীর আঙ্গিনায় যে স্থানে সকাল থেকে বিকাল পর্যন্ত রোদ থাকে অথচ পানি দাঁড়ায় না এমন জায়গা নির্বাচন করে আঙ্গুর চাষ করা যায়। যদি বাড়ির আশেপাশে বা আঙ্গিনায় জায়গা না থাকে বিশেষ করে শহর অঞ্চলে তারা বাড়ির ছাদে টবে আঙ্গুর চাষ করতে পারেন। আঙ্গুরের পুষ্টিগুণ অনেক। আমাদের দেশে রোগীর পথ্য হিসেবে আঙ্গুর ব্যাপক ব্যবহৃত হয়৷ এতে প্রোটিন, শর্করা, চর্বি, ক্যালসিয়াম, ফরফরাস, লৌহ, খনিজ, পটাশিয়াম, থায়ামিন, রিবোফ্লাবিন, ভিটামিন-এ, বি, সি উপাদান রয়েছে৷ তাছাড়া প্রতি ১০০ গ্ৰাম আঙ্গুর থেকে প্রায় ৪৫০ ক্যালরি শক্তি পাওয়া যায়৷   চিত্রমালা    তথ্যসূত্র   বিষয়শ্রেণী:ফল বিষয়শ্রেণী:বেরি বিষয়শ্রেণী:ভোজ্য ফল
থাম্ব|ডান ওয়াটারলু বেলজিয়ামের রাজধানী ব্রাসেলস (ব্রুসেল) শহরের অদূরবর্তী একটি ছোট শহর। এটি ব্রাসেল্‌সের উপকণ্ঠে বেলজিয়ামের ওয়ালোনিয়া অঞ্চলের অন্তর্গত।  এখানে ১৮১৫ খ্রিষ্টাব্দের ১৮ই জুন তারিখে ওয়াটারলুর যুদ্ধ সংঘটিত হয়েছিল। এই যুদ্ধে ফরাসী সৈন্যদলের সেনাপতি নেপোলিয়ন বোনাপার্ট পরাজিত হয়েছিলেন। তার এই পরাজয়ের মধ্য দিয়ে ইউরোপের নেপোলিয়ন পর্বের শেষ হয়।Napoleon defeated at Waterloo   তথ্যসূত্র   বিষয়শ্রেণী:বেলজিয়ামের জনবহুল জায়গা বিষয়শ্রেণী:বেলজিয়ামের দর্শনীয় স্থান
আদি ভারতের ইতিহাস অনুসন্ধানে পতিপাদিত হয়; দক্ষিণ এশিয়া অঞ্চল নিয়ে গড়ে ওঠা মানব বসতি মুলত হরপ্পা ও মহেঞ্জোদাড়ো হতেই প্রসারিত হয়েছে। ভারতে মানববসতির প্রাচীনতম নিদর্শন এক লক্ষ বছর আগের। পরবর্তিকালে রাজনৈতিক সংবেদনশীলতার কারণ এ অঞ্চলটি কয়েকটি ভাগে বিবক্ত হয় এবং প্রত্যেকটি ভাগই পৃথক পৃথক নামে পরিচিত হতে থাকে । অতপর পৃথক নামে পরিচিত স্থান গুলোই এককালে শাসনতান্ত্রীক ব্যবস্থার কারণ বিভিন্ন রাজ্যে পরিণত হয়। ইন্দো-আর্যদের আসার পর পূর্ব বাংলা (বর্তমান বাংলাদেশ) অঞ্চল নিয়ে কামরুপ নামে রাজ্য বিস্তৃত ছিল এবং বাংলার পশ্চিমাংশে (বর্তমান ভারতীয় বাংলায়) অঙ্গ, বঙ্গ এবং মগধ রাজ্য গঠিত হয় খ্রীষ্টপূর্ব দশম শতকে । তারই ধারাবাহিকতায় আনুমানিক ৫৫০ খ্রিষ্টপূর্বাব্দ নাগাদ ভারতে প্রতিষ্ঠিত হয় মহাজনপদ নামে অনেকগুলি স্বাধীন রাজতান্ত্রিক রাজ্য। পরবর্তীতে বঙ্গের অঞ্চলটি ক্ষুদ্র ক্ষুদ্র রাজ্যে বিভক্ত হয় । প্রাচীন, মধ্যযোগিয় এই বিভক্ত রাজ্য গুলো (বর্ণানুক্রমে):  বিষয়শ্রেণী:বঙ্গ
গাইবান্ধা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩৩নং আসন।  সীমানা এটি গাইবান্ধা জেলার ফুলছড়ি উপজেলা ও সাঘাটা উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ ফজলে রাব্বী মিয়া জাতীয় পার্টি ফেব্রুয়ারি ১৯৯৬ মতিয়র রহমান টুকু স্বতন্ত্রজুন ১৯৯৬ফজলে রাব্বী মিয়াজাতীয় পার্টি ২০০১ রওশন এরশাদ ইসলামী জাতীয় ঐক্যফ্রন্ট ২০০৮ ফজলে রাব্বী মিয়া বাংলাদেশ আওয়ামী লীগ ২০১৪ ফজলে রাব্বী মিয়া বাংলাদেশ আওয়ামী লীগ ২০১৮ ফজলে রাব্বী মিয়া বাংলাদেশ আওয়ামী লীগ ২০২৩ উপ-নির্বাচন মাহমুদ হাসান রিপন বাংলাদেশ আওয়ামী লীগ ২০২৪ মাহমুদ হাসান রিপন বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফজলে রাব্বী মিয়া বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে গাইবান্ধা-৫  বিষয়শ্রেণী:গাইবান্ধা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
খুনী শিকদার হচ্ছে ২০০৪ সালে মুক্তিপ্রাপ্ত একটি বাংলাদেশী জীবনীসংক্রান্ত মারপিট অপরাধধর্মী চলচ্চিত্র। চলচ্চিত্রটি পরিচালনা করেছেন মনোয়ার খোকন এবং মনোয়ারা ফিল্মসের ব্যানারে প্রযোজনা করেছেন আব্দুল আলিম। এতে নাম ভূমিকায় অভিনয় করেছেন শাকিব খান, যিনি মায়ের মৃত্যুর পর সাইকো হয়ে একেরপর এক খুন করতে থাকেন এবং পরবর্তীতে তিনি দেশের শীর্ষ সন্ত্রাসী ও সিরিয়াল কিলার হয়ে ওঠেন। এছাড়াও পার্শ্বচরিত্রে অভিনয় করেছেন লিটন হাশমী, নদী, সোহেল ও মামুন শাহ সহ আরও অনেকে। চলচ্চিত্রটি বাংলাদেশের কুখ্যাত খুনী এরশাদ শিকদারের জীবনী অবলম্বনে নির্মাণ করা হয় এবং ২০০৪ সালের ১৫ নভেম্বর ঈদুল ফিতর উপলক্ষে মুক্তি দেওয়া হয়।  অশ্লীলতার অভিযোগে চলচ্চিত্রটি বিভিন্ন সময় সমালোচিত হলেও, শাকিব খানের কর্মজীবনের অন্যতম সেরা অভিনয়ের জন্য ব্যপকভাবে প্রশংসিতও হয়েছে।  সারসংক্ষেপ শাহজাহান শিকদার (শাকিব খান) পেশায় একজন চোর। অসুস্থ মাকে নিয়ে গ্রামে থাকতো আর ছোটখাটো চুরি করে জীবিকা নির্বাহ করতো। চুরি করতে গিয়ে একাধিকবার ধরা পড়ায় গ্রামবাসী তাকে জ্যান্ত কবর দেওয়ার সিদ্ধান্ত নেয়। এতে তার মা (রাশেদা চৌধুরী) বাঁধা দিতে গেলে তিনি শাহজাহানের চোখের সামনেই মারা যান। অনুতপ্ত শাহজাহান এতে মানসিক ভারসাম্য হারিয়ে ফেলে সাইকোতে পরিনত হয় এবং ক্রোধান্বিত হয়ে গ্রামের ইমামকে প্রথম খুন করে শহরে চলে যায়। ঘটনাক্রমে তিনি সেখানকার একটি স্থানীয় একটি সন্ত্রাসী দলে যোগ দিয়ে সন্ত্রাসী কর্মকাণ্ড শুরু করেন। শাহজাহান শিকদারের একটাই ইচ্ছা সে সম্রাট শাহজাহানের মতো একটি তাজমহল বানাতে চায়। একদা তিনি এক রাতের মধ্যে সন্ত্রাসী দলটির লিডারদের খুন করে "বড় দাদা" উপাধি গ্রহণ করেন এবং পরবর্তীতে গুম, খুন, রাহাজানি, ধর্ষণের মতো জঘন্য কর্মকাণ্ডে লিপ্ত হন। তার ভয়ে সবাই কাপতে থাকে।  অভিনয়  শাকিব খান - শাহজাহান শিকদার/বড় দাদা/খুনী শিকদার  লিটন হাশমী - ছোট্ট, শিকদারের বিশ্বস্ত সহচর  নদী - রাণী, যাত্রাপালার নর্তকী ও শিকদারের ভালবাসা আকর্ষণ  সোহেল - মারুফ, পুলিশের পরিদর্শক  মেঘা - কাজল  মামুন শাহ - ইমরান, একজন আইনজীবী  উর্মিলা - সুমনা  রাশেদা চৌধুরী - শাহজাহান শিকদারের মা  আন্না - আকবর, রাজনৈতিক দলের প্রধান নেতা  যুগান্তর চাকমা - চায়না  সঙ্গীত চলচ্চিত্রটির সুর ও সঙ্গীতায়োজন করেছেন আহমেদ কিসলু এবং সবগুলো গানের গীত রচনা করেছেন মনিরুজ্জামান মনির। এছাড়াও চলচ্চিত্রটিতে আব্দুস সাত্তার মোহন্ত রচিত ও সুরারোপিত বিখ্যাত "আমি তো মরে যাবো" গানটি ব্যবহার করা হয়।Orchestra presents Sritimoy , নিউজ এইজ, বাংলাদেশ, ২০ জুন ২০০৫।  তথ্যসূত্র  বহিঃসংযোগ  ইউটিউবে খুনী শিকদার  বিষয়শ্রেণী:২০০৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:২০০৪-এর মারপিটধর্মী চলচ্চিত্র বিষয়শ্রেণী:বাংলাদেশী অপরাধমূলক চলচ্চিত্র বিষয়শ্রেণী:২০০৪-এর অপরাধধর্মী চলচ্চিত্র বিষয়শ্রেণী:বাংলাদেশী জীবনীসংক্রান্ত চলচ্চিত্র বিষয়শ্রেণী:২০০৪-এর জীবনীসংক্রান্ত চলচ্চিত্র বিষয়শ্রেণী:২০০০-এর দশকের অপরাধ চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী অপরাধমূলক থ্রিলার চলচ্চিত্র বিষয়শ্রেণী:বাংলাদেশী জীবনীমূলক চলচ্চিত্র
কলিন্স প্লেস একটি বহুব্যবহার্য সুউচ্চ ভবনসমষ্টি যা অস্ট্রেলিয়ার ভিক্টোরিয়া অঙ্গরাজ্যের রাজধানী মেলবোর্ন শহরের কেন্দ্রীয় ব্যবসায় অঞ্চলে অবস্থিত৤ এটি প্রধানত দোকানপাট, অফিস, হোটেল ও রেস্টুরেন্ট ইত্যাদির জন্য ভাড়া দেয়া হয়৤ সাত দফায় কলিন্স প্লেসের নির্মাণ সম্পন্ন হলে ১৯৮১ খ্রিষ্টাব্দে এটি উদ্বোধন করা হয়৤ দশ বছরে প্রায় ২৫০ মিলিয়ন ডলার ব্যয়ে এই ভবনসংশ্রয় নির্মাণ করা হয়েছে৤ এতে রয়েছে দুটি অফিস ভবন (৩৫ ও ৫৫ কলিন্স স্ট্রিট) এবং এ দুইয়ের অন্তবর্তীস্থলে রয়েছে একটি শপিং মল৤ এছাড়াও হোটেল সফিটেল মেলবোর্ন এই ভবনসংশ্রয়ের অন্তর্ভুক্ত৤   ইতিহাস  এটি প্রাথমিকভাবে আমেরিকান ভিনসেন্ট পন্টে, এএমপি সোসাইটি এবং এএনজেড ব্যাংক এবং নিউ ইয়র্ক ফার্ম আর্কিটেক্ট, আইএম পেই এবং পার্টনার্স ও সহযোগী স্থপতি হিসেবে বেটস, স্মার্ট এবং ম্যাককাটসিওন এর মেলবোর্ন সংস্থার সহায়তায় ভবনটি নির্মিত হয়েছিল।http://www.collinsplace.com.au/   প্রধান ভাড়াটেরা  ৩৫ কলিন্স স্ট্রিট  ৩-২২, টেলস্ট্রা  ২৩,২৪, ভিক্টোরিয়ান নিরীক্ষক - সাধারণ এর  ২৪, এগোরা এ্যাসেট ম্যানেজমেন্ট  ২৫, এ্যামডক্স  ২৬, আটিএস গ্লোবাল  ২৬, জেট্রো  ২৭-২৮, প্রোডাকটিভিটি কমিশন  ২৯, এএমপি ক্যাপিটাল বিনিয়োগকারী  ৩০, ভিক্টোরিয়ান পরিচালিত বীমা কর্তৃপক্ষ  ৩২, বেসামরিক বিমান চলাচল নিরাপত্তা কর্তৃপক্ষ ৫৫ কলিন্স স্ট্রিট  সমস্ত মেঝে সম্পূর্ণভাবে ভাড়া দেওয়া হয় এএনজেড  এখনও পর্যন্ত ড্রেক ইন্টারন্যাশনাল সহ দালান, উপ -টেনান্ট সংখ্যা, ক্লার্ক এবং সিজি সহযোগী এবং জিটিএ চিকিৎসক।   তথ্যসূত্র    বহিঃসংযোগ   http://skyscraperpage.com/diagrams/?cityID=18  বিষয়শ্রেণী:মেলবোর্নের ভবন ও স্থাপনা
তারিক আহমদ করিম একজন বাংলাদেশী কূটনীতিবিদ। তিনি মার্কিন যুক্তরাষ্ট্র ও ভারতে বাংলাদেশের রাষ্ট্রদূত হিসেবে দায়িত্ব পালন করেছেন। ২০২৩ সালের মার্চ থেকে স্বল্প সময়ের জন্য তিনি বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ এর চেয়ারম্যান হিসেবে দায়িত্ব পালন করেন।   শিক্ষাজীবন  তারিক করিম ১৯৬০ সালে সেন্ট গ্রেগরিজ স্কুল থেকে মাধ্যমিক ও ১৯৬২ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৬৫ সালে স্নাতক ডিগ্রি অর্জন করে কর্মজীবনে প্রবেশ করেন। পরবর্তীতে তিনি যুক্তরাষ্ট্রের মেরিল্যান্ড বিশ্ববিদ্যালয়, কলেজ পার্ক থেকে স্নাতকোত্তর ডিগ্রি লাভ করেন।   কর্মজীবন  ১৯৬৫ সালে নটর ডেম কলেজে ইংরেজি বিভাগের শিক্ষক হিসেবে কর্মজীবন শুরু করেন তারিক করিম। এরপর ১৯৬৭ সালে তিনি পাকিস্তান ফরেন সার্ভিসে যোগ দেন।  ১৯৯৫ থেকে ১৯৯৭ সাল পর্যন্ত তারিক অতিরিক্ত পররাষ্ট্র সচিব হিসেবে দায়িত্ব পালন করেন। ১৯৯৬ সালে গঙ্গার পানি বণ্টন আলোচনায় বাংলাদেশের হয়ে অংশগ্রহণ করেন এবং একটি ৩০ বছর মেয়াদি চুক্তি স্বাক্ষর করতে সক্ষম হন। ১৯৯৮ সালে তিনি বাংলাদেশ ফরেন সার্ভিস থেকে অবসর গ্রহণ করেন।  তারিক দক্ষিণ আফ্রিকায় বাংলাদেশের হাইকমিশনার ছিলেন। তিনি বতসোয়ানা, লেসোথো এবং নামিবিয়াতেও বাংলাদেশের প্রতিনিধিত্ব করেছেন।  থাম্ব|২০০৯ সালের ১১ আগস্ট দিল্লির রাষ্ট্রপতি ভবনে ভারতের রাষ্ট্রপতি প্রতিভা পাটিলের কাছে পরিচয়পত্র পেশ করছেন তারিক করিম।  ২০০১ সালের এপ্রিলে তারিক করিম যুক্তরাষ্ট্রে বাংলাদেশের রাষ্ট্রদূত নিযুক্ত হন। ২০০২ সালের জানুয়ারি পর্যন্ত তিনি এ দায়িত্ব পালন করেন। সৈয়দ হাসান আহমদ তার স্থলাভিষিক্ত হন।  ২০০৯ সালে তিনি ভারতে বাংলাদেশের হাই-কমিশনার হিসেবে লিয়াকত আলী চৌধুরীর স্থলাভিষিক্ত হন। ২০১৪ সাল পর্যন্ত তিনি এ পদে অধিষ্ঠিত ছিলেন।  তারিক ইন্ডিপেন্ডেন্ট বিশ্ববিদ্যালয়ের সেন্টার ফর বে অব বেঙ্গল স্টাডিজ-এর পরিচালক হিসেবে কাজ করছেন। ২০২১ সালের জানুয়ারিতে তিনি কসমস ফাউন্ডেশনে উপদেষ্টা হিসেবে যোগদান করেন।   আরও দেখুন   মোহাম্মদ জিয়াউদ্দিন  ইকবাল মাহমুদ (কর্মকর্তা)   তথ্যসূত্র    বহিঃসংযোগ    যুক্তরাষ্ট্রে বাংলাদেশের দূতাবাসের ওয়েবসাইটে আহমেদ তারিক করিম  বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মেরিল্যান্ড বিশ্ববিদ্যালয়, কলেজ পার্কের প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার শিক্ষক বিষয়শ্রেণী:বাংলাদেশী মুসলিম বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:ভারতে বাংলাদেশের হাই কমিশনার বিষয়শ্রেণী:দক্ষিণ আফ্রিকায় বাংলাদেশের হাই কমিশনার বিষয়শ্রেণী:বাংলাদেশী সরকারি চাকরিজীবী বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী বিষয়শ্রেণী:বাংলাদেশী কূটনীতিবিদ বিষয়শ্রেণী:দক্ষিণ আফ্রিকায় বাংলাদেশের হাইকমিশনার বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক
রবসন দি সুজা ( or , জন্ম: ২৫ জানুয়ারি ১৯৮৪), অধিক পরিচিত রবিনিয়ো () নামে, একজন ব্রাজিলীয় ফুটবলার, যিনি আক্রমণভাগের খেলোয়াড় হিসাবে খেলেছেন। তিনি সিরি আ-তে খেলেছেন মিলানের পক্ষে।  তথ্যসূত্র  বহিঃসংযোগ     Complete International Record at RSSSF  Robinho Profile and Stats – Football Database  Robinho official website  Robinho Stats – Futpédia  বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ইস্তাম্বুল বাশাকশেহির ফুটবল ক্লাবের খেলোয়াড় বিষয়শ্রেণী:সিভাসস্পোরের খেলোয়াড় বিষয়শ্রেণী:ব্রাজিলীয় অপরাধী বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:২০০৩ কনকাকাফ গোল্ড কাপের খেলোয়াড় বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:২০০৫ ফিফা কনফেডারেশন্স কাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:চীনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:চীনে ব্রাজিলীয় প্রবাসী ক্রীড়াবিদ বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:যৌন নিপীড়নের দায়ে দোষী সাব্যস্ত ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
দার ইয়াসিন একজন কাশ্মীরি সাংবাদিক। তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কারে ভুষিত হন।  প্রাথমিক জীবন ইয়াসিন ভারতের কাশ্মীরে ১৯৭৩ সালে জন্মগ্রহণ করেছিলেন। দক্ষিণ ভারতে কম্পিউটার বিজ্ঞান এবং প্রযুক্তি বিষয়ে স্নাতক অধ্যয়ন করেছেন। দার ইয়াসিন ভারত শাসিত কাশ্মিরের মূল শহর শ্রীনগরের বাসিন্দা।  সাংবাদিকতা দার কাশ্মীরের সংঘাত, দক্ষিণ এশিয়া ভূমিকম্প এবং এর পরবর্তী পরিস্থিতি এবং বিভক্ত কাশ্মীরের মধ্যে পথে বাস নামার আন্দোলনকে ব্যাপকভাবে কভার করেছেন। আফগানিস্তানে নিয়োগের সময় তিনি আফগান যুদ্ধ, আফগান শরণার্থী এবং যুদ্ধবিধ্বস্ত আফগানীদের দৈনিক জীবনকে কভার করেছেন। মিয়ানমারে বৃহত্তর সহিংসতা ও নিপীড়ন থেকে পালিয়ে আসা রোহিঙ্গা শরণার্থী সংকটকেও কভার করেছেন। তাঁর নিবন্ধগুলি বিশ্বের সমস্ত প্রধান সংবাদপত্র এবং নিউজ ম্যাগাজিনে প্রকাশিত হয়েছে। ইয়াসিন বর্তমানে মার্কিন বার্তা সংস্থা এপির সাংবাদিক হিসেবে কাজ করেন।  অর্জন ডারের কাজ কয়েক ডজন আন্তর্জাতিক ফটো অ্যাওয়ার্ড অর্জন করেছে। ২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে অন্য আর দুই ফটো সাংবাদিক মুখতার খান এবং চন্নী আনন্দ এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।  তথ্যসূত্র  বিষয়শ্রেণী:পুলিৎজার পুরস্কার বিজয়ী বিষয়শ্রেণী:ভারতীয় সাংবাদিক বিষয়শ্রেণী:ভারতীয় আলোকচিত্র সাংবাদিক বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম
শামুকতলা রোড হল ভারতের পশ্চিমবঙ্গ রাজ্যের আলিপুরদুয়ার জেলার একটি রেল জংশন স্টেশন।  ইতিহাস ১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ  মিটার গেজ লাইন। এটি ফকিরাগ্রাম জংশন রেলওয়ে স্টেশনকে  কিষাণগঞ্জ রেলওয়ে স্টেশনের সঙ্গে যুক্ত করেছিল। ২০০৩-০৬ সালে এই রুটটিকে  ব্রডগেজে রূপান্তরিত করা হয়।  ১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল।   তথ্যসূত্র   বহিঃসংযোগ   Trains at Samuktala Road  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:আলিপুরদুয়ার জেলার রেলওয়ে স্টেশন বিষয়শ্রেণী:আলিপুরদুয়ার রেলওয়ে বিভাগ
গঙ্গেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির।Lesser Known Monuments of Bhubaneswar by Dr. Sadasiba Pradhan () এটা ভুবনেশ্বরের পুরাতন শহরে তালাবাজার চক থেকে গঙ্গা-যমুনা মন্দিরের দিকে যাওয়া গঙ্গা-যমুনা রাস্তার বামপাশে অবস্থিত।  এটা লিঙ্গরাজ মন্দির থেকে ২০০ মিটার উত্তর-পূর্বে, লক্ষ্যেশ্বর মন্দির থেকে ৫০ মিটার উত্তরে, সুবর্ণেশ্বর মন্দির থেকে ২০০ মিটার দক্ষিণে এবং গৌরিশঙ্কর মন্দির থেকে ১০০ মিটার পূর্বে অবস্থিত। মন্দিরটি পূর্বমুখী এবং এখানকার অধিষ্ঠিত দেবতা বৃত্তাকার যোনিপীঠের উপর শিবলিঙ্গ। মন্দিরটি দেখাশোনার দায়িত্বে আছে গঙ্গা-যমুনা সংগঠন।  কিংবদন্তি  স্থানীয়দের মধ্যে একটি বিশ্বাস প্রচলিত আছে যে দেবী পার্বতী একমারা ক্ষেত্রে কীর্তি ও বাসা দানবকে হত্যা করার পরে তৃষ্ণার্ত বোধ করলে দেবতা শিব তার ত্রিশূলের আঘাতে ভূমি থেকে একটি জলধারার সৃষ্টি করেন। এই জল ধারণের জন্য নদী দেবী গঙ্গা-যমুনাও ডাক পান। এই ঘটনার প্রেক্ষাপিটে গঙ্গা শাসনকালে গঙ্গেশ্বর ও যমুনেশ্বর নামে দুটি যমজ মন্দির ওড়িশাতে তৈরি হয়। বর্তমানে মন্দিরটি পূর্বের মন্দিরের উপর সংস্কারকৃত যেখানে প্রথমদিকে ব্যবহৃত নির্মাণ উপকরণই ব্যবহার করা হয়।  বর্ণনা মন্দিরটির পুরাতাত্ত্বিক বৈশিষ্ট্য এবং বাইরের দেয়ালের ভাস্কর্য থেকে অনুমান করা হয় যে মন্দিরটি ১৩-১৪ শতকে গঙ্গা শাসনকালে নির্মিত। মন্দিরটি রেখা দেউল শৈলীতে নির্মিত। বর্তমানে মন্দিরটিতে পূজা অর্চনা হয়। স্থানীয় অধিবাসীদের বিশ্বাস মন্দিরটি গঙ্গা শাসকদের হাতে নির্মিত হয়েছে। এখানে শিবরাত্রি, চন্দন যাত্রা, কার্তিক পূর্নিমা এবং জলাভিষেক উৎসব পালিত হয়। এছাড়া এখানে পৈতা দান, বিবাহ, বাগদানসহ অন্যান্য অনুষ্ঠানের আয়োজন করা হয়ে থাকে।  মন্দিরটির দক্ষিণে যমুনেশ্বর মন্দির, উত্তর পূর্বে গঙ্গা-যমুনা রাস্তা। মন্দিরটির পূর্বে, পশ্চিমে এবং উত্তরে মন্দির চত্ত্বরের দেয়ালের বাইরে ধানক্ষেত। মন্দিরটি পূর্বমুখী।  স্থাপত্যশৈলী মন্দিরটি পঞ্চরথ ধরনের যার বিমানটি বর্গাকার এবং পূর্বদিকে একটি সম্মুখ পোর্চ রয়েছে। বিমানের পরিমাপ ৩.৩৫ বর্গমিটার ও সম্মুখ পোর্চের পরিমাপ ০.২৫ মিটার। তিনপাশের পার্শ্বদেবতাদের কুলুঙ্গির উচ্চতা ০.৬৩ মিটার এবং ০.৩৩ মিটার। পশ্চিমের কুলুঙ্গিতে চারহাতযুক্ত বিষ্ণু ত্রিভঙ্গ অবস্থায় পূর্ণ প্রস্ফুটিত ফুলের উপর দাঁড়িয়ে আছে। মূর্তিটির উপরের ডান হাতে বারদা মুদ্রা এবং নিচের ডান হাত চাকা ধরে আছে। মাথার পিছে কিরীট মুকুট এবং মকর তোরণ আছে। উত্তরের কুলুঙ্গিতে চারহাতযুক্ত পার্বতীর মূর্তি আছে যা সাম্প্রতিক সময়ে যোগ হয়েছে। দক্ষিণের কুলুঙ্গি ফাঁকা।  মন্দিরের উভয় জঙ্ঘাতে বিভিন্ন নিরপেক্ষ চিত্র খোদাই করা আছে। পশ্চিমের দেয়ালে তলাজঙ্ঘায় একজন মহিলা দুই হাতে একটি শিশু ধরে আছে। মহিলাটি মণিবন্ধ পরে আছে। উপর জঙ্ঘাতে একজন নায়িকা দাঁড়িয়ে আছে। কণিকা প্যাগার তলাজঙ্ঘায় দর্পণ মূর্তি এবং উপরজঙ্ঘায় পুরুষ মূর্তি আয়তাকার পাতলা জিনিস ধরে আছে বাম হাতে এবং ডান হাত হাঁটুর উপরে রাখা।  তথ্যসূত্র   বিষয়শ্রেণী:ওড়িশার শিব মন্দির বিষয়শ্রেণী:ভুবনেশ্বরের হিন্দু মন্দির
চোখের দেখা ২০১৬ সালে মুক্তিপ্রাপ্ত একটি বাংলাদেশী রোমান্টিক চলচ্চিত্র। চলচ্চিত্র টি পরিচালনা করেছেন পি এ কাজল এবং প্রযোজনা করেছে কুশলী মাল্টিমিডিয়া প্রযোজনা কোম্পানি। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক এবং অহনা রহমান এবং অন্যান্য ভূমিকায় অভিনয় করেছেন কাজী হায়াৎ, শামস সুমন, শতাব্দী ওয়াদুদ, আলেকজান্ডার বো সহ আরো অনেকে।  শ্রেষ্ঠাংশে    সাইমন সাদিক - সাদমান  অহনা রহমান  কাজী হায়াৎ - স্কুল শিক্ষক  শামস সুমন - আরমান  শতাব্দী ওয়াদুদ - লিডার  আলেকজান্ডার বো - রুবেল   মুক্তি  চলচ্চিত্রটি ১৪ অক্টোবর ২০১৬ সনে দেশের ৫০টিরও বেশী প্রেক্ষাগৃহে মুক্তি পেয়েছে।   তথ্যসূত্র    বহিঃসংযোগ   বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র
কিং হেনরি ফিফ্থ্'স কোনকুয়েস্ট অব ফ্রান্স (চাইল্ড ১৬৪; রাউড ২৫১) একটি ব্রিটিশ ব্যালাড, যা আজিঙ্কুরের যুদ্ধ এবং এর পারিপার্শ্বিক ঘটনাবলির একটি অত্যন্ত কাল্পনিক সংস্করণ তুলে ধরে। thumb|right|আজিঙ্কুরের যুদ্ধ  সংক্ষিপ্তসার ব্যালাডে, রাজা হেনরি তার পৃষ্ঠপোষককে ফ্রান্সে পাঠান বহুদিন ধরে পরিশোধ না করা স্বর্ণের খাজনা আদায়ের জন্য। পরিবর্তে, ফ্রান্সের রাজা তাকে তিনটি টেনিস বল পাঠান, যাতে তরুণ রাজা "খেলা শিখতে পারেন।" (টেনিস বলের উপহার উইলিয়াম শেকসপিয়রের হেনরি পঞ্চম এবং এর চলচ্চিত্র রূপান্তর, যেমন দ্য কিং-এও পাওয়া যায়; নাটক ও অন্যান্য সংস্করণে এটি এক পিপে টেনিস বল হিসেবে উল্লেখ করা হয়েছে।) হেনরি একটি সেনাবাহিনী গঠন করে ফ্রান্স আক্রমণ করেন, এবং ফ্রান্সের রাজা খাজনা পরিশোধে সম্মত হন এবং হেনরিকে "ফ্রান্সের সর্বশ্রেষ্ঠ ফুল" স্ত্রী হিসেবে দেন।  ঐতিহাসিক ত্রুটি ফ্রান্সিস জেমস চাইল্ড ও জন জেকব নাইলস ব্যালাডের কিছু ঐতিহাসিক ভুল তুলে ধরেন: ফ্রান্স কখনো ইংল্যান্ডকে খাজনা দিত না, ইংরেজরা যুদ্ধের পর প্যারিসে অগ্রসর হয়নি, এবং ১০,০০০ ফরাসি সৈন্য নিহত হওয়ার সংখ্যা অতিরঞ্জিত। ব্যালাডে হেনরির নিয়োগ পদ্ধতিতে চেশায়ার, ল্যাঙ্কাশায়ার ও ডার্বির লোকদের অন্তর্ভুক্ত করা হলেও বাস্তবে এমনটি হয়নি। টেনিস বলের ঘটনাও বিতর্কিত; কিছু ঐতিহাসিক এটি উল্লেখ করলেও, অনেকে মনে করেন এটি একটি কিংবদন্তি, যা সম্ভবত দারিয়ুস ও আলেকজান্ডারের গল্প থেকে নেওয়া হয়েছে।  রেকর্ডিং গানটি রিচার্ড থম্পসন-এর ১০০০ বছর ধরে জনপ্রিয় সংগীত অ্যালবামে অন্তর্ভুক্ত হয়েছে।  তথ্যসূত্র  বিষয়শ্রেণী:চাইল্ডের লোকগাথা বিষয়শ্রেণী:ইংল্যান্ডের হেনরি পঞ্চমকে কেন্দ্র করে রচিত সাহিত্যকর্ম
রুপি বলতে নিচের বিষয়গুলি নির্দেশ করতে পারে:   ভারতীয় টাকা, ভারতের মুদ্রা (রুপি হলেও বাংলা ভাষায় এর আনুষ্ঠানিক নাম টাকা) ভারতীয় টাকার প্রতীক   শ্রীলঙ্কান রুপি, শ্রীলঙ্কার মুদ্রা  ইন্দোনেশীয় রুপিয়াহ, ইন্দোনেশিয়ার মুদ্রা  মালদ্বীপীয় রুফিয়া, মালদ্বীপের মুদ্রা  মরিশীয় রুপি, মরিশাসের মুদ্রা  নেপালি রুপি, নেপালের মুদ্রা  পাকিস্তানি রুপি, পাকিস্তানের মুদ্রা  সেশেল রুপি, সেশেলের মুদ্রা
ইন্ডিয়ান ন্যাশনাল লিগ (আইএনএল) হল একটি ভারতীয় রাজনৈতিক দল যা ১৯৯৪ সালে তৎকালীন আইইউএমএল নেতা ইব্রাহিম সুলাইমান সাইতের নেতৃত্বে গঠিত হয়। দলটি বর্তমানে কেরালায় সিপিআইএম -এর নেতৃত্বাধীন এলডিএফ- এর সদস্য। ইন্ডিয়ান ন্যাশনাল লিগ নেতা আহমেদ দেভারকোভিল, কোঝিকোড় দক্ষিণ নির্বাচনী এলাকা থেকে বিধানসভার সদস্য, দ্বিতীয় পিনারাই বিজয়ন মন্ত্রিসভার মন্ত্রী হিসাবে কাজ করছেন।  পিএমএ সালাম ছিলেন প্রথম জাতীয় লীগের প্রার্থী যিনি কেরালা বিধানসভায় নির্বাচিত হন (২০০৬)। ইন্ডিয়ান ন্যাশনাল লিগ আনুষ্ঠানিকভাবে ২০১০ এর দশকের শেষের দিকে এলডিএফ- এ অন্তর্ভুক্ত হয়।   তথ্যসূত্র   বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:১৯৯৪-এ ভারতে প্রতিষ্ঠিত বিষয়শ্রেণী:১৯৯৪-এ প্রতিষ্ঠিত রাজনৈতিক দল বিষয়শ্রেণী:ভারতের রাজনৈতিক দল